
На вниманието на медиите
МИЕТ ЩЕ ПРЕДСТАВИ ПРОЦЕДУРАТА ЗА ПОДКРЕПА 

НА КЛЪСТЕРИТЕ В БЪЛГАРИЯ
ОП „Конкурентоспособност“ предоставя 19 558 300 лева  за развитие на клъстерите
Главна дирекция „Европейски фондове за конкурентоспособност“ към Министерството на икономиката, енергетиката и туризма ще представи условията за кандидатстване по процедура BG161PO003-2.4.02 „Подкрепа за развитието на клъстерите в България”.  Информационните дни ще се проведат от 11 до 13 март 2013 г. в градовете София, Стара Загора и Варна. Допустими кандидати и дейности, подготовка на проектно предложение, кандидатстване и изпълнение на проекта са темите,които ще бъдат обсъждани на информационните дни. 
Основната цел на процедурата е да допринесе за създаването и развитието на клъстери в България чрез предоставянето на подкрепа за изграждане и укрепване на административния и управленски капацитет на клъстера, развитие на продуктите и услугите, разширяване на пазарните позиции, привличане на нови членове на клъстера, както и насърчаване на инвестициите в съвременни технологии и оборудване за общи клъстерни дейности.

Процедурата за безвъзмездна финансова помощ се реализира с финансовата подкрепа на Европейския съюз чрез Европейския фонд за регионално развитие.
Крайният срок за подаване на проектни предложения по процедурата е 16.04.2013 г.
Графикът за провеждане на информационните дни, регистрационната форма за участие и програмата са публикувани на интернет страницата на ОП „Конкурентоспособност“.
Пълният пакет документи и Насоките за кандидатстване по процедурата са публикувани на интернет страницата на оперативната програма: www.opcompetitiveness.bg, както и на Единния информационен портал за обща информация за управлението на Структурните фондове и Кохезионния фонд на Европейския съюз в Република България: www.eufunds.bg.
Този документ е създаден с финансовата подкрепа на Оперативна програма „Развитие на конкурентоспособността на българската икономика" 2007-2013, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от Агенция ПРИМА и при никакви обстоятелства не може да се приема, че този документ отразява официалното становище на Европейския съюз или Министерство на икономиката, енергетиката и туризма.
За допълнителна информация:

Агенция ПРИМА

Серхио Давила

Тел.: 0899 98 98 66

Тел.: 02 818 66 39

e-mail:  sergio@agencyprima.com 

